Case ID: 1189301
Sentence 15: Birinci instansiya məhkəməsi hesab etmişdir ki, Təqsirləndirilən şəxs iki ildən altı ilədək müddətə azadlıqdan məhrum etmə növündə cəza təyin edilə bilən cinayətin törədilməsində ittiham edilən şəxsdir, təqsirləndirildiyi maddənin sanksiyasında azadlıqdan məhrum etmə cəzasına alternativ cəza yoxdur, həbs qətimkan tədbirinin seçilməsi üçün maddi-ona istinad edilən cinayət qanunu ilə nəzərədə tutulmuş əməlin törədilməsinə aidiyyətini təsdiq edən sübutlar və prosessual hüquqi əsaslar-Azərbaycan Respublikası CPM-nin 155-ci maddəsində nəzərdə tutulmuş halların məcmusundan və həbs qətimkan tədbirinin seçilməsinin qanuniliyini və zəruriliyini təsdiq edən, məhkəmə tərəfindən müəyyən edilmiş əsaslar vardır, tutulması qanuni və əsaslıdır, azadlıqda qalarsa istintaqdan və məhkəmədən qaçıb gizlənmək ehtimalı yüksəkdir, həbsdə saxlanılmasını istisna edən, ev dustaqlığında saxlanılmasına, girov müqabilində azad edilməsinə əsas verən hallar mövcud deyildir, konkret halda cəmiyyətin maraqları təqsirləndirilən şəxsin azadlıq hüququndan üstündür, təqsirləndirilən şəxsin azadlıqda qalması cəmiyyətdə mənfi emosiyalar doğurar və cəmiyyət üçün təhlükləli olar, ittiham edildiyi cinayətin xarakteri, ictimai təhlükəlilik dərəcəsi belə bir qənaətə gəlməyə əsas verir və onun barəsində həbs qətimkan tədbiri seçilməlidir.Bununla bağlı məhkəmə kollegiyası hesab edir ki, təqsirləndirilən şəxsin törətdiyi əməlin ictimai təhlükəlilik dərəcəsinə görə onun cəmiyyət üçün təhlükəli olması və azadlıqda qalarsa istintaqın normal gedişinə məneə olması ehtimalları əsaslıdır.